cyanic-selkie/wikianc huggingface dataset:
American Football League
Rekorder i AFL
Følgende er et utvalg av rekordene som ble satt i løpet av ligaens eksistens. NFL inkluderte rekorder og statistikker fra AFL etter sammenslåingen.
Morgenposten
Morgenposten var en dagsavis som utkom i Oslo fra 1861 til 1971. Opprinnelig navn var Christiania Nyheds- og Avertissements-Blad, i 1866 kom Morgenposten inn som undertittel, de neste 70 årene vekslet avisen mellom å ha Morgenposten som over og undertittel før den fra 1936 permanent kun ble hetende Morgenposten. Avisen ble som oftest bare referert til som «Sværta». Dette hadde imidlertid ikke noe med trykksverte å gjøre, men skyldtes at avisens grunnlegger eide en skosvertefabrikk, og i den første tiden holdt avisen til i de samme lokalene som fabrikken.
Morgenposten var en av de store dagsavisene som ikke var knyttet til et bestemt politisk parti eller ideologi. Den var tidlig på 1900-tallet Norges største, blant annet fordi den fikk fotfeste blant arbeiderklassen. Morgenposten fikk som en av fire aviser i Oslo komme ut uavbrutt gjennom andre verdenskrig. Den var kjent for å holde en høy kvalitet på kristenlivsjournalistikken, og ble av mange kristne oppfattet som en langt mer interessant avis enn Vårt Land, blant annet ved at den favnet bredere. Særlig blant folk innen Frelsesarmeen hadde den høy status, og var nesten betraktet som et supplement til Krigsropet.
Morgenposten ble sentral i avisoppgjøret etter andre verdenskrig og ble valgt ut av Erstatningsdirektoratet som en prøvesak for å få avklart om det var rettslig grunnlag for tilsvarende saker mot andre aviser. Høyesterett slo tre år senere fast at det kunne foretas inndragning av inntekter så lenge en hadde hatt NS-innsatt redaktør og brakte videre propagandameldinger, kommentarer og bilder fra den tyske okkupasjonsmakten. Morgenposten ble til slutt dømt til å få inndratt 170,000 kroner, fastsatt av Høyesterett. Beløpet var et av de høyeste i landet, for eksempel betalte Aftenposten bare inn 100,000 kr, selv om den avisen tjente mer på at den fikk komme ut under hele krigen, enn det Morgenposten gjorde.
Odd Gleditsch
Odd Gleditsch (født 2. oktober 1894 i Sandefjord, død 17. januar 1990 samme sted) var en norsk forretningsmann. Han er kjent for å ha grunnlagt malingfirmaet Jotun i 1926. Gleditsch hadde i 1920 etablert en fargehandel, med hvalfangstindustrien som sitt hovedmarked. Før det hadde han i seks sesonger deltatt på hvalfangstekspedisjoner til Sørishavet.
Morgenposten
Morgenposten tjente på krigen på den måten at mange av abonnentene fra Arbeiderbladet, som ble stanset, fant veien til den avisen som kom ut. Etter krigen opplevde Morgenposten en jevn nedgang fram mot nedleggelsen i 1971. Redaktør ved nedleggelsen var Leif Husebye.
Odd Gleditsch
Sønnen Odd Gleditsch jr. fortsatte å videreutvikle selskapet. Det samme gjorde barnebarnet Bjørn Ole Gleditsch som også ble ordfører i Sandefjord som representant for Høyre.
Dorothy Dunbar
Dorothy Dunbar (født 28. mai 1902, død 23. oktober 1992) var en amerikansk skuespillerinne og sosietetsfrue som spilte i flere stumfilmer på 1920-tallet.
Biografi
Dunbar ble født 28. mai 1902 i Colorado Springs i Colorado. I 1904 spilte hun i Broadway-teaterstykket The School Girl. Dunbar spilte i flere stumfilmer i Hollywood, blant annet rollen som Jane i eventyrfilmen Tarzan and the Golden Lion (1927), der James Pierce spilte hovedrollen som Tarzan. Hun sluttet som skuespillerinne samme året som denne filmen ble utgitt. Dunbar var gift sju ganger, blant annet med bokseren Max Baer fra 1931 til 1933. Hun døde 23. oktober 1992 i Seattle i Washington.
Lutz Schwerin von Krosigk
Johann Ludwig (Lutz) Graf Schwerin von Krosigk (født 22. august 1887 i Rathmannsdorf i kongeriket Sachsen, død 4. mars 1977 i Essen i Nordrhein-Westfalen) var en tysk nazist og greve. Han var finansminister fra 1932 til 1945, innbefattet perioden med Hitler som leder. Han tok over som Tysklands leder i en kort overgangsperiode like etter Hitlers død.
Lutz Schwerin von Krosigks finansdepartement var en av hovedpilarene i finanspolitisk støtte til nazismen. Regimet tilegnet seg notorisk eiendommene til jøder som ble forfulgt og sendt til konsentrasjonsleirer. Tysk. Han ble dømt til ti års fengsel i dommen av Ministre ved Nürnberg-domstolen for å ha samarbeidet med naziregimet.Tredje rike.
Bakgrunn
Lutz von Krosigk var det syvende barn av Erich von Krosigk (1829–1917) og annet barn av dennes annen hustru Luise Gräfin von Schwerin (1853–1920).
Krosigk studerte juss og statsvitenskap i Halle, Lausanne og Oxford. Under første verdenskrig tjenestegjorde han i hæren, tilslutt som premierløytnant, og ble tildelt Jernkorset. Han giftet seg med friherrinne Ehrengard von Plettenberg i 1918.
Politiker
Som en moderat konservativ ble han utnevnt til finansminister av Franz von Papen i 1932. Han fortsatte etter Hindenburgs ønske i posten som finansminister, gjennom hele perioden med nasjonalsosialistisk styre. At Hitler etter sin maktovertagelse lot dette vedvare, er noe utypisk for ham, ettersom Schwerin von Krosigk ikke var nazist og dessuten kjent som ideologisk motstander til nazismen.
Krosigk ble medlem av NSDAP først i 1937. Han og hans ministerium var delaktig i forfølgelsen av tyske og europeiske jøder, ved at man bemektiget seg deres eiendom og drev med hvitvasking.
Krosigk deltok ikke selv i 20. juli-attentatet mot Adolf Hitler. Flere medlemmer av hans familie deltok imidlertid, noe som satte ham i en sterk samvittighetskonflikt. Han forble Tysklands finansminister frem til Tysklands nederlag.
I sitt politiske testamente, datert den 29. april 1945, avskaffet Adolf Hitler tittelen Führer, som han selv hadde tatt i bruk som øverste leder da presidentposten bortfalt ved Hindenburgs død i 1934. Han gjeninnført den gamle tittel rikspresident (Reichspräsident). Storadmiral Karl Dönitz ble i testamentet til rikspresident, det vil si statssjef, mens Joseph Goebbels ble rikskansler (Reichskanzler). Goebbels innehadde imidlertid posten i 29 timer, da han begikk selvmord den. 1. mai.
I mai 1945 ble Krosigk utnevnt til Tysklands kansler av fungerende president Karl Dönitz. Dette var en post som Schwerin von Krosigk nektet å påta seg, men til slutt aksepterte med den modifiserte tittelen «ledende minister» (Leitender Minister), hvorpå han tiltrådte som regjeringsjef den 2. mai.
I en radiosending til det tyske folk den 2. mai 1945 ble han den første å tale om jernteppet som senket seg over Europa. Dette var et uttrykk han tok fra en artikkel skrevet av Joseph Goebbels, men det var først senere at begrepet ble gjort berømt, av Winston Churchill.
Etterkrigstiden
Krosigk ble senere satt i arrest i Nürnberg. I den såkalte Ministerieprosessen 14. april 1949 ble han av en amerikansk militærdomstol dømt til ti års fengsel, blant annet for å ha organisert plyndring av deporterte jøders eiendom. Han ble løslatt ved et amnesti allerede 31. januar 1951.
Han levde resten av sitt liv i Vest-Tyskland som offentlig person, publiserte flere bøker og arbeidet som ekspert og rådgiver for det vesttyske finansdepartementet.
I 1977 utgav von Krosigk sine memoarer Persönliche Erinnerungen. Han døde i sitt hjem i Essen den 4. mars 1977.
Harry Cohn
Harry Cohn (født 23. juli 1891, død 27. februar 1958) var en amerikansk filmprodusent og studiosjef for Columbia Pictures.
Tidlig liv
Cohn ble født 23. juli 1891 i New York. Hans far, Joseph Cohn, var tysk-jødisk og drev en skredderforretning på Upper East Side, mens hans mor, Bella Cohn, var russisk-jødisk. Cohn hadde to eldre brødre, Max og Jack, og en yngre bror, Nathan. I likhet med broren Jack, sluttet Cohn på skolen da han var rundt 13 år gammel. Mens broren fikk seg arbeid hos Independent Moving Pictures, som senere ble Universal Pictures, da han var 19 år gammel, startet ikke Cohn sin karriere innen film før han var i slutten av 20-årene. Han arbeidet først som sporvognfører og som promoterer for en partiturtrykker.
Petsjenga
Petsjenga (russisk: Печенга, skoltesamisk: Peäccam, finsk: Petsamo, eldre dansk-norsk navneform: Peisen ) i sørlige del av Pasvikdalen er et russisk område på 10 470 km² i distriktet med samme navn. Distriktet (med omkring 11 000 innbyggere) ligger i Murmansk oblast og grenser mot Norge. Området har tidligere hørt til Finland og kalles på finsk Petsamo. På nordsamisk brukes navnet Beahcán.
Historie
Området var opprinnelig en del av et felles norsk og russisk skatteland, men 14. mai 1826 ble grensekonvensjonen mellom Norge-Sverige og Russland undertegnet i St. Petersburg. Grensestrekningen over land mellom Norge og Russland var dermed avklart uten konfrontasjoner.
Området ble etter det russiske nederlaget i første verdenskrig overført til Finland, i henhold til freden i Tartu 14. oktober 1920. Året etter ble det funnet store nikkelforekomster i området, og disse ble fra 1935 utvunnet av canadiske og franske gruveselskaper. Det ble derfor bygget en vei fra Sodankylä i Lappland til Petsjenga/Petsamo.
Harry Cohn
Karriere
Cohn brukte gjerne veletablerte skuespillere som trakk publikum i Columbias filmer, inkludert Cary Grant, Katharine Hepburn, Humphrey Bogart, Margaret O'Brien, Dorothy Lamour og Mickey Rooney. Columbias egne filmstjerner hadde som regel steget i gradene fra småroller, deriblant Rita Hayworth, Larry Parks, Julie Bishop, Lloyd Bridges, Bruce Bennett og Jock Mahoney. Enkelte av Columbias produsenter og regissører hadde også steget i gradene fra stillinger som skuespillere, manusforfattere, musikere og assisterende regissører.
Privatliv
Cohn giftet seg med Rose Barker 18. september 1923. Ekteparet ble skilt i 1941. Den 31. juli samme året giftet Cohn seg med skuespillerinnen Joan Perry, som han var gift med frem til sin død. I 1943 fikk de datteren Jobella, som døde kort tid etter fødselen. Ekteparet fikk deretter sønnene John og Harry jr. Senere adopterte de datteren Catherine. Den 27. februar 1958 fikk Cohn et hjerteinfarkt, da han var på Arizona Biltmore Hotel i Phoenix i Arizona. Han døde i ambulansen på vei til sykehuset. Cohn er gravlagt på Hollywood Forever Cemetery i Los Angeles.
Petsjenga
Historie
Under vinterkrigen stod slaget om Petsjenga i perioden 30. november 1939 – 13. mars 1940. Dette endte med sovjetisk seier, og de sovjetiske styrkene inntok hele området. Under fredsforhandlingene i Moskva i 1940 måtte Finland avstå vestre del av Fiskerhalvøya.
Området ble okkupert av tyske styrker med utgangspunkt i Kirkenes under Operasjon Barbarossa og var under tysk okkupasjon under kampene på Murmanskfronten. Under den tyske tilbaketrekkingen i 1944 ble området okkupert av Den røde armé og området ble formelt avstått til Sovjetunionen innenfor Paristraktatene i 1947.
Harry Cohn
Litteratur
Bøker
Aviser
Godwin Antwi
Godwin Antwi Birago (født 7. juni 1988 i Kumasi i Ghana) er en ghanesisk-/spansk fotballspiller som spiller for Vejle Boldklub. Han fikk et spansk statsborgerskap under sitt opphold i Spania.
Liverpool FC
Han kom fra Real Zaragoza til Liverpool i 2005 og spiller midtstopper for reservelaget til Liverpool. Antwi ble den første spilleren fra Ghana som spiller for Liverpool.
13. mars 2007 ble han lånt ut til Accrington Stanley, hvor han spilte 9 ligakamper. Han returnerte til Liverpool etter sesongslutt. Sesongen 2007/2008 tilbrakte han på lån hos Hartlepool United og spilte 27 seriekamper og skårte et mål hos de.
I juli 2008 ble han lånt ut i seks måneder til Tranmere Rovers. Antwi fikk sin første seriekamp for Rovers i et 3-1 tap for Swindon Town 9. august.
I slutten av mars 2009 kom meldinger om at Antwi ikke ville akseptere en forlenging av kontrakten sin da «Det er ingen sjanse for at jeg aksepterer en ny avtale ettersom jeg ikke kommer til å spille på førstelaget i Liverpool» og kom til å se seg om etter en ny arbeidsgiver å spille for. Etterhvert ble det klart at Antwi sannsynligvis ville returnere til spansk fotball og Real Betis. Antwi ble frigitt av Liverpool den 16 juni 2009. Den 23. desember signerte han en halvårskontrakt med den danske klubben Vejle.
Landslagsspill
Spilleren ble innkalt til treningssamling med Spania U19 i november 2006.
Meritter
Liverpool FC
Petsjenga
Geologi
Berggrunnen tilhører Petsamo-supergruppen i Øst-Finnmarks grunnfjellsområde. Petsamo-supergruppen består av grønnsteiner med et basalkonglomerat under.
Northern Iron
Northern Iron Ltd er et australsk selskap med hovedkontor i Perth. Selskapet eier Sydvaranger Gruve AS i Sør-Varanger kommune i Finnmark. Sydvaranger Gruve AS skal etter planen begynner å produsere jernmalm (magnetitt) i slutten av 2009.
Windows Notisblokk
Windows Notisblokk, på engelsk Notepad og i dagligtale kalt «notisblokk», er en enkel programvare for redigering og skriving av tekst som har vært inkludert i alle versjoner av Microsoft Windows siden Windows 1.0 som ble sluppet i 1985.
I de fleste Windows-versjoner trenger man kun å trykke windows-tasten + R og skrive notepad (eventuelt etterfulgt av .exe) + enter for å komme til programmet.
Oversikt
Notisblokk er kun for skriving og redigering med vanlig tekst (ofte referert til som ren tekst). De ferdige filene, ofte lagret som .txt-filer, har ingen formattagger eller utforming, noe som gjør programvaren passende for redigering av systemfiler som skal brukes i DOS.
Et merkverdig særtrekk med Notisblokk er at det ikke støtter noen formatering i det hele tatt, så hvis man kopierer tekst fra en Internettside og limer det inn i en ordprosessor vil formateringsdataen komme med, og vil være vanskelig å fjerne. Men hvis man først limer det inn i Notisblokk vil Notisblokk fjerne alle formateringstagger slik at man kan lime det inn i sitt destinasjonsprogram.
Notisblokk kan redigere filer i nesten ethvert format; men, den kan ikke operere med Unix-stil-tekstfiler korrekt. Dette kan derimot Wordpad.
Tidlige versjoner av Notisblokk tilbød kun de mest grunnleggende funksjoner, slik som å finne tekst. Nyere versjoner fra Windows har derimot en oppdatert versjon av Notisblokk med en søk og erstatt-funksjon (Ctrl + H). Den har også Ctrl + F for søk og andre like tastatursnarveier. I eldre versjoner slik som de som kom med Windows 95, Windows 98, Windows Me og Windows 3.1 var det en maksgrense på filene på 65k.
Frem til Windows Me var det nesten ingen snarvei- og linjetellingsfunksjoner. Fra Windows 2000 ble snarveier for vanlige oppgaver, slik som ny, åpne og lagre tilføyd. Også en statuslinje med linjeteller.
I den Windows NT-baserte versjonen av Windows kan Notisblokk redigere tradisjonelle 8-bitstekstfiler samt Unicode-tekstfiler (begge UTF-8 og UTF-16, og når det gjaldt UTF-16: både little-endian og big-endian.).
Notisblokk har også en innebygd og simpel loggingsfunksjon som simpelthen tilføyer et nytt tidsstempel hver gang filen blir åpnet. For å aktivere denne funksjonen må den første linjen i tekstfilen være «.LOG» (uten anførselstegn).
Notisblokk var inntil nylig en applikasjon kun for Windows, men kan nå kjøres på Open source-operativsystemet ReactOS. Det finnes dog mange tilsvarende programmer med enten lik eller utvidet funksjonalitet for Windows og andre operativsystem.
Oppdage unicode
Windows NT-versjonen av Notisblokk, installert som standard på Windows 2000 og Windows XP, har evnen til å oppdage unicode-filer som mangler et byte-ordremerke (BOM, byte order mark). Dette gjør den ved å bruke en Windows-API-funksjon kalt IsTextUnicode. Denne funksjonen har sine mangler ved at noe ASCII-tekst blir feilaktig identifisert som UTF-16. Feilen er kjent som Bush hid the facts ettersom dette er en av tekststrengene som kan feiltolkes av programmet.
18. mai 2006 ble det rapportert at hvis Notisblokk fikk en fil som inneholdt et sitat som «this app can break» (eller til og med en simplere streng slik som «aaaa aaa aaa aaaaa») så ville Notisblokk ta den som en tobits Unicode og dermed prøve å fremvise det som det. Hvis den korrekte kinesiske fonten ble installert ville kinesiske bokstaver bli vist. Problemet kom av en spesifikk streng av karakterer delt av mellomrom. Denne strengen er Fire bokstaver, mellomrom, tre bokstaver, mellomrom, tre bokstaver, mellomrom, fem bokstaver og ingen ny linje. Det fungerte også med fire bokstaver, mellomrom, fem bokstaver, mellomrom, fem bokstaver, mellomrom, fem bokstaver uten ny linje (som i «this thing might break»). Noen ganger fungerte det også uten det første mellomrommet, som i «abcdefgh ijk lmnop». Dette kan gjøres med de fleste ord og uttrykk som passet inn i det spesifikke mønsteret. På den tiden trodde mange at problemet var et «påskeegg», men det var ikke tilfelle. Andre adresserte feilen korrekt til Unicode-oppdagelsesalgoritmen.
Kirovohrad oblast
Kirovohrad oblast (ukrainsk: Кіровоградська область) er et fylke (oblast) i Ukraina. Fylkets areal er 24 588 km². I 2006 hadde Kirovohrad oblast 1 057 951 innbyggere og administrasjonssenteret ligger i byen Kropyvnytskyj.
Provinsen ligger i de sentrale delene av Ukraina og grenser til Tsjerkasy oblast i nord, Poltava oblast i nordøst, Dnipropetrovsk oblast i øst, Mykolajiv oblast i sør og til Odessa oblast i sørvest.
Lake Pontchartrain
Lake Pontchartrain er en grunn brakkvannssjø i det sørørstlige Louisiana i USA. Største naturlige dybde er 4,26 meter, men noen kanaler holdes dypere for å muliggjøre skipsfart. Sjøen har et areal på 1 839 km² og er USAs nest største saltvannssjø og den største innsjøen i delstaten Louisiana. Innsjøen utgjør nordgrensen for byen New Orleans, og krysses av verdens lengste bro over vann, Lake Pontchartrain Causeway.
FA-cupen 1888/89
FA-cupen 1888/89 var den attende sesongen av FA-cupen. Finalen, som ble spilt på Kennington Oval i London, var mellom Preston North End og Wolverhampton Wanderers.
Drakestredet
Drakestredet (spansk: Pasaje de Drake eller Mar de Hoces) er sundet som skiller Ildlandet med Kapp Horn, den sørligste spissen av Sør-Amerika, fra Antarktishalvøya og som forbinder det sørlige Stillehavet og Sør-Atlanterhavet.
Det er kjent at stredet var stengt fram til rundt 41 millioner år siden i henhold til en kjemisk undersøkelse av fisketenner i oseanisk sedimentær berg. Før stredet åpnet seg var Atlanterhavet og Stillehavet avstengt fra hverandre av Antarktis som var langt varmere og som ikke hadde en iskappe. Ved at de to store verdenshavene ble åpnet opp for hverandre, begynte den antarktiske sirkumpolare strømmen, og nedkjølte kontinentet betydelig.
31. mai
31. mai er den 151. dagen i året. 152. i skuddår. Det er 214 dager igjen av året.
Navnedag
Pernille, Preben.
Fødsler
Se flere som er født 31. mai i Kategori:Fødsler 31. mai.
Dødsfall
Se flere som døde 31. mai i Kategori:Dødsfall 31. mai.
Pousse-pied
Pousse-pied er en flatbunnet båt fra det vestlige Frankrike. Den minner om den norske «flatbotning», med en kasseliknende fasong og en meget liten dypgang.
Tidevannet langs den franske vestkysten mot Biscayabukten skaper store gjørmefelter og banker med muslinger som østers i det åpne. Nord for Gironde-estuaret, som er en meget stor elvemunning med kraftige tidevannstrømmer, hadde de lokale fiskerne tatt i bruk sine egne båter for å kunne sanke rett fra havbunnen.
Pousse-pied-båten er lik en rektangulær boks med tverrgående bunnplanker. En buet bunn fra den vertikale akterstevnen til tverrspeilet i forstavnen stakk utover vannet. Den har en lengde på mellom 1,2 og 3 meter, en bredde på 0,46 meter i bredde og en dypgang på 0,3 meter. Fiskeren knelte i båten med det ene benet utenfor for å sparke fra for å ta seg framover i gjørma.
Andre varianter av denne båten med de samme dimensjoner var også brukt for fjerning av mudder i de vestfranske havnestedene, medregnet Rochefort.
Live Earth
Live Earth er en serie med pop- og rockekonserter gjennomført den 7. juli 2007 for å få oppmerksomhet mot de globale klimaendringene og for å starte en global bevegelse under navnet Save Our Selves (SOS). En annonsering ble gjort 15. februar 2007 av tidligere amerikanske visepresidenten Al Gore og andre berømtheter. Konsertene er bygget opp på samme måte som Live Aid-konsertene i 1985 og Live8 i 2005.
Wembley Stadium (Storbritannia)
Presenters:
Giants Stadium (East Rutherford, New Jersey, USA)
Presenters:
National Mall (USA)
Presenters:
Sydney Football Stadium (Australia)
Presenters:
Coca-Cola Dome (Sør-Afrika)
Presenters:
Lokasjoner
Det ble arrangert minst en konsert på hvert kontinent, inkludert Antarktis.
Khmelnytskyj oblast
Khmelnytskyj oblast (ukrainsk: Хмельницька область) er et fylke (oblast) i Ukraina. Fylkets areal er 20 645 km². I 2006 hadde Khmelnytskyj oblast 1 367 892 innbyggere og administrasjonssenteret ligger i byen Khmelnytskyj.
Provinsen ligger vest i Ukraina og grenser til Rivne oblast i nordvest, Zjytomyr oblast i nordøst, Dnipropetrovsk oblast i øst, Tsjernivtsi oblast i sør og til Ternopil oblast i vest.
Brendan Hansen
Brendan Joseph Hansen (født 15. august 1981 i Havertown, Pennsylvania) er en amerikansk svømmer. Han er bosatt i Austin, Texas.
Hansen er 1,83 meter høy.
Il est né le divin enfant
Melodien ble trykket første gang i 1874 i en samling julesanger fra Lorraine, utgitt av R. Grosjean, organist i katedralen i Saint-Dié-des-Vosges. Den bygger trolig på en jaktsangen «Tête bizarde» fra det 17. århundre. Teksten ble utgitt av G. Legeay 1875–76 i samlingen Noêls anciens. Sangteksten er oversatt til en rekke språk, blant annet til engelsk som «He is Born, the Child Divine» og «Born Is Jesus, The Infant King».
Stubaital
Stubaital (eller Stubai, uttales «sjt o: -bai») er en dal i de tirolske alper. Den er en vestlig sidedal til Wipptal og er omgitt av og har gitt navn til Stubai-Alpene, som er et av Østerrikes største fjellmassiver med mange topper over 3000 moh.
Stubaital har 12 600 innbyggere som er fordelt over fem kommuner: De innerste tre kommunene består av mange små landsbyer. Samtlige landsbyer i dalen ligger over 900 moh.
Gjennom Stubaitalbahn fra Innsbruck til Fulpmes er Stubaital knyttet til Innsbrucks trikkenett. Fulpmes er et yndet utgangspunkt for mange fjell- eller skiturer. Både vinter- og sommerturisme er derfor viktige inntektskilder for dalen.
Stubaitals elv heter Ruetz (uttales «r o: (e) ts»). Den er en bielv til Sill.
Peabody
Peabody er et av de største lærindustrisentrene i USA. Det forekommer også fremstilling av kjemikalier, og metall-og trevarer.
Hjellum
Hjellum er et sted i Hamar kommune, som ligger cirka fem kilometer fra selve byen. Rørosbanen går gjennom Hjellum, og stoppet der tidligere. Hjellum var lenge det eneste tettstedet i tidligere Vang kommune, og ble på folkemunne kalt «Hjellum-by'n». Butikklivet som en gang var der, har i dag blitt redusert kraftig.
Gården Vidarshov, hvor det har blitt gjort store arkeologiske funn, ligger ved Hjellum. Brunstad Christian Church har et forsamlingssted i nærheten, kalt Skattlund.
Ridabu Idrettslag spiller kampene sine på Black River Park, også kalt Hjellumbana.
Svartelva renner også igjennom Hjellum.
Alavo by
Alavo (finsk: Alavus) er en by og kommune i landskapet Södra Österbotten i Finland. Kommunen har cirka 9 500 innbyggere og et areal på 843,1 km² hvorav 52,5 km² er vann. Alavo er en finskspråklig kommune som grenser til kommunene Etseri, Alajärvi, Kuortane, Seinäjoki og Virdois.
Boogie Nights
Boogie Nights er en amerikansk erotisk dramakomedie fra 1997 regissert av Paul Thomas Anderson. Filmen er en skildring av pornobransjen i California fra slutten av 1970-årene og utover 1980-årene. Den følger noen enkeltmenneskers skjebne i bransjen fra høydepunktene til de dramatiske fallene. Den er løst basert på porno-legenden John Holmes' liv. Hovedrollene spilles av Mark Wahlberg, Burt Reynolds, Julianne Moore, John C. Reilly, Heather Graham, Philip Seymour Hoffman og Don Cheadle.
Boogie Nights fikk meget god mottakelse av anmelderne, men ble ingen publikumssuksess.
Filmen ble tildelt flere priser, hvor flere gikk til Burt Reynolds. Han ble blant annet tildelt en Golden Globe. Julianne Moore ble også tildelt flere priser.
Handling
Filmen handler om en sammensveiset gruppe mennesker innen pornofilmindustrien i Los Angeles, ledet av den idealistiske produsenten Jack Horner som drømmer om å forvandle sitt arbeid til en kunstform.
Historien begynner i 1977, den gangen pornofilmer ble vist på kinoer. Etterhvert begynner videospilleren å melde sin ankomst, men Horner misliker dette og insisterer på at pornofilmer skal lages for kino. Men på begynnelsen av 1980-tallet revolusjonere videospilleren måten som pornoindustrien lager pornofilmer på, noe som tvinger Horner til nytenkning.
Horner er stadig på utkikk etter nye talenter, og det er da helt spesielle kvaliteter han ser etter, noe som gjør at han fatter interesse for Eddie Adams som har et eksepsjonelt stort kjønnsorgan. Seerne får derfra følger Eddie i hans karriere som porno-skuespiller; den første klønete innspillingen, hans berømmelse, og hans uunngåelige fall etter at han etter hvert utvikler stjerne-nykker. Filmen skildrer også flere andre denne kretsen.
Popularitet og økonomi
Boogie Nights ble ingen publikumssuksess. Den innbrakte bare $43 millioner på verdensbasis, hvorav $26,4 millioner i USA. Den havnet på 79. plass over de mest innbringende filmene i USA i 1997.
Produksjonskostnadene var på $15 millioner.
Anmelderne og publikum
Den ble meget godt mottatt av anmelderne, noe som gjenspeiles i at den har fått så mye som 93 % på Rotten Tomatoes. Den amerikanske filmkritikeren Roger Ebert gav den toppkarakter, mens Leonard Maltin gav den 3,5 av 4 stjerner.
Den fikk jevnt over godt mottakelse fra de norske anmelderne.
For dagene er onde
For dagene er onde er en norsk spillefilm fra 1991 etter Anne Karin Elstads roman. Filmen er en intens fortelling om framvekst av ondskap og dens ødeleggelser. Regien er ved Eldar Einarson. Hovedrollene spilles av Anne Krigsvoll og Pål Skjønberg.
Handling
Norsk-amerikaneren Robert kommer tilbake til hjembygda etter mange år i utlandet. Han får et nært og fortrolig forhold til den 36 år gamle Hildegunn som er gift med Tore.
Hildegunn er filmens sentrale person. Hennes varme forhold til Robert skaper snart reaksjoner hos bygdefolket, men Hildegunn ser ikke den destruktive spenningen som vokser fram.
David Mannix
David Mannix (født 24. september 1985 i Liverpool) er en engelsk fotballspiller som spiller på midtbanen for Vauxhall Motors.
Mannix har gått på Liverpools fotballakademi, og spilte som 13-åring på Liverpools U17-lag. Han var lenge omtalt som en veldig lovende spiller, og spilte fast på reservelaget til Liverpool, men utviklingen hans ble stanset av en kneskade i 2001. Som følge av skaden gjennomgikk han fem operasjoner, og kunne ikke spille fotball på toppnivå de neste tre årene. Han var på utlån til Accrington Stanley i november 2006, men måtte vende tilbake til Liverpool etter kun én kamp på grunn av en skade i kneet.
Han har spilt om lag 50 ungdomslandskamper for England, og deltok blant annet i EM-sluttspillet for U17 i Danmark i 2002.
Mannix ble i januar 2007 frigitt fra Liverpool og skrev 29. januar 2007 under en treårskontrakt med Ham-Kam. Året etter den 31. januar 2008 ble Mannix og HamKam enige om å avslutte arbeidsavtalen, og rett før overgangsvinduet stengte signerte han for den engelske klubben Accrington Stanley. Ved sesongslutt ble Mannix og en rekke andre spillere frigitt fra klubben, og den 25. juni 2008 signerte han under på en toårskontrakt med Chester City FC.
Å kom nå med lovsang
«Å kom nå med lovsang», opprinnelig latinsk «Adeste fideles» og senere engelsk «O Come, All Ye Faithful», er en julesalme som trolig ble skrevet og komponert av den engelske katolikken John Francis Wade på 1700-tallet. Det er også lagt fram teorier om eldre opphav, men Wade er det tidligste navnet som kan knyttes til sangen.
Historie
Som katolikk måtte Wade flykte fra Storbritannia etter jakobittopprøret i 1745. Resten av livet bodde han i Frankrike. Den franske abbeden François Borderies diktet i 1882 tre vers til sangen, som ofte er satt inn som nummer tre og fem til sju. Det finnes ytterligere et latinsk vers av en ukjent dikter, men dette blir sjeldent trykt. I Den katolske kirke benyttes hovedsakelig den latinske teksten, mens andre kirkesamfunn har tatt i bruk oversettelser.
Salmen er blant annet fast innhold i Nine Lessons and Carols ved King's College i Cambridge.
Oversettelser
Salmen ble i 1852 oversatt til engelsk som «O Come, All Ye Faithful» av den katolske presten Frederick Oakeley. Den best kjente norske oversettelsen er «Å, kom nå med lovsang» av Per Lønning. Salmen finnes på svensk som «Dagen är kommen».
Innspillinger
Salmen er innspilt en rekke ganger, blant annet av artister som Frank Sinatra, Bing Crosby, Nat King Cole, Elvis Presley, Celine Dion, Josh Groban, Twisted Sister, Brian McKnight, Mariah Carey, Christian Bautista, Jim Reeves, Tennessee Ernie Ford, Enya, Take 6 og Joe McElderry.
Ann-Margret spilte inn sangen og ga den ut på albumet Ann-Margret's Christmas Carol Collection i 2004.
Norske kor som Nidarosdomens guttekor, Oslo domkirkes guttekor og Sølvguttene har alle gjort innspillinger av sangen.
Elín Metta Jensen
Elín Metta Jensen (født 1. mars 1995) er en islandsk fotballspiller. Jensen, som er spiss, spiller for Valur og Islands kvinnelandslag i fotball.
Klubbkarriere
Jensen har spilt for Valur siden 2010, og gjorde sin debut i Úrvalsdeild kvenna i juli 2010, i en alder av 15 år. Hun scoret Valurs femte mål i 7–2-seier over Haukar i sin debutkamp. I 2012 ble hun toppscorer i samme serie, da hun scoret 18 mål på 18 kamper. Jensen signerte en ny treårskontrakt med Valur november 2013.
Landslagskarriere
Jensen spilte sin første kamp for det islandske landslaget 16. juni 2013, da hun kom inn som innbytter for Margrét Lára Viðarsdóttir, i det som skulle bli en 3–0-seier over Ungarn. Jensen var en del av Islands tropp til EM i 2013.
Mone Gjesteby
Mone Gjesteby er en norsk tidligere fotballspiller.
Hun har spilt hele sin aktive seniorkarriere for Røa, etter at hun begynte på Koll idrettslag. Gjesteby spiller stort sett venstreback, men brukes overalt i forsvar, og av og til på midtbanen. Hun er en av fem spillere som har spilt for dynamittjentene i samtlige av lagets år i Toppserien (de andre fire er Kristine Edner Wæhler, Siri Nordby, Karin Bredland og Hedda Strand Gardsjord – Solveig Haaland begynte i 2002). Enda Gjesteby har vært med Røa lenge, har hun bare scoret ett mål i serien – mot Byåsen i 2002. Mone Gjesteby la opp etter 2008-sesongen, da hun vant The Double. I cupfinalen var hun involvert i Team Strømmens utlikning til 1-1, da hun ble dyttet overende av Ella Masar. Målet ble likevel godkjent, noe som førte til at kampen endret karakter til en mer aggressiv stil.
Av utdannelse er Mone Gjesteby jurist.
Meritter
Med Røa:
Mordene i Rue Morgue
Handling
Historien starter med at et forvirrende dobbeltmord hvor Madame L'Espanaye og hennes datter er brutalt blitt myrdet i Rue Morgue, en gate i Paris. C. Auguste Dupin leser om mordet i avisene, som skriver at morens hals ble så brutalt skåret over at hennes hode så vidt henger på. Datteren har, etter å ha blitt kvalt, blitt stappet inn i skorsteinen på brutalt vis. Mordet forekom i et sannsynligvis utilgjengelig og hermetisk lukket rom som er låst fra innsiden. Vitner som hørte mordet gir meget forskjellige forklaringer om hva slags språk den ene morderen snakket. Den ene av dem pratet fransk, det er noe alle vitnene er enige om. Men de blir ikke enige om hva slags språk den andre snakket, alle vitnene mener at de har hørt forskjellige, men meget utydelig språk.
Politiet klarer ikke å løse denne saken, så de søker hjelp fra publikum. Dette ser Dupin som sin sjanse til å vise hvor genial han er, noe han også klarer ved å løse mysteriet og finne ut hvem som har begått dobbeltmordet.
Wilcox County (Alabama)
Wilcox County er et fylke i den amerikanske delstaten Alabama. Det ligger i de sørvestlige delene av staten og grenser mot Dallas County i nordøst, Lowndes County i øst, Butler County i sørvest Monroe County i sør, Clarke County i sørvest og mot Marengo County i nordvest.
Northrop Grumman E-2 Hawkeye
Northrop Grumman E-2 Hawkeye er et allværs, hangarskip-basert, taktisk, Airborne Early Warning (AEW) militært fly. Det kalles ofte for «Hummer» på grunn av den distinktive lyden fra de doble turbomotorene.
Mordene i Rue Morgue
Handling
Det viser seg at det er en orangutang som står bak de grufulle mordene. Den har rømt fra eierens (en sjømann) leilighet. Sjømannen er vitne til ugjerningen, men av frykt for hvilke konsekvenser det kan få for ham selv, unnlater han å si noe om det, inntil han blir konfrontert av Dupin.
Northrop Grumman E-2 Hawkeye
Flyet benytter propeller, og har en radar på taket. Flyet kategoriseres ofte under elektronisk krigføring.
Wilcox County (Alabama)
Wilcox Countys totale areal er 2 350 km² hvorav 49 km² er vann. I 2000 hadde fylket 13 183 innbyggere. Administrasjonssenteret ligger i byen Camden.
Northrop Grumman E-2 Hawkeye
I tillegg til den amerikanske marinen har et mindre antall fly av E-2 blitt solgt til de væpnede styrker i Egypt, Frankrike, Israel, Japan, Mexico, Singapore og Taiwan.
Wilcox County (Alabama)
Fylket ble etablert i 1819 og har fått sitt navn etter løytnant J. M. Wilcox som var med i krigen mot creek-indianerne. I forbindelse med sitt arbeid for Farm Security Administration besøkte Arthur Rothstein den fattige bosettingen Gee's Bend (også kalt Boykin) ved en stor slyng i Alabama-elven. Rothstein tok der flere fotografier blant annet «Girl in Window, Gee's Bend» av Artelia Bendolph (1927-2003). Dette er et av de mest kjente og slitesterke bildene av fattigdommen og fra den store depresjonen.
Northrop Grumman E-2 Hawkeye
E-2D Advanced Hawkeye
Dette er den nyeste varianten i Hawkeye-serien. E-2D skal begynne testprogrammet høsten 2007, og etter planen være leveringsklare for U.S. Navy i 2011. E-2D ser utvendig ut som en E-2C, men har helt ny avionikk, ny cockpit med multifunksjonsskjermer, nytt radarsystem og en ny rotodom.
2019 hadde det blitt levert 15 enheter til den amerikanske marinen. Intensjonen er å ha sammenlagt 75 i slutten av 2027, noe som kommer erstatte eldre modeller.
Gregor Schlierenzauer
Gregor Schlierenzauer (født 7. januar 1990) er en østerriksk tidligere skihopper. Han konkurrerte i verdenscupen fra 2006 til 2021 og vant 53 verdenscuprenn og verdenscupen sammenlagt to ganger. Han har ett OL-gull, seks VM-gull i skihopping og fire VM-gull i skiflyging. Ett gull er individuelt fra storbakke i VM i Oslo, resten er fra lagkonkurranser.
Karriere
I februar 2006 ble han juniorverdensmester i normalbakken i Kranj. Han debuterte i verdenscupen i mars 2006 i Oslo, der han kom på 24.-plass. Han tok sin første seier i et verdenscuprenn 3. desember 2006, i et renn i Lysgårdsbakken på Lillehammer. Han vant da foran nordmannen Anders Jacobsen. Han var med på det østerrikske laget som vant gull i laghopp i ski-VM 2007 i Sapporo. De andre på laget var Wolfgang Loitzl, Andreas Kofler og Thomas Morgenstern. Han ble dobbelt verdensmester i VM i skiflyging 2008 i Oberstdorf. Han vant Nordic Tournament både i 2008 og 2009. Schlierenzauer vant verdenscupen i skihopping for første gang i 2008/09, mens han havnet på andreplass i verdenscupen 2009/10. Da han vant verdenscupen 2008/09 satt han ny poengrekord med 2083 poeng og i antall verdenscupseire i én og samme sesong med 13 seire, én mer enn Janne Ahonen i 2005.
I Ski-VM 2011 i Oslo fikk Schlierenzauer tre gull; i lagkonkurransen stor bakke, lagkonkurransen normalbakke og stor bakke individuelt.
I 2012/13-sesongen vant han verdenscupen sammenlagt og skiflygingscupen. 3. februar 2013 vant han sin 47. verdenscupseier i det første rennet i Harrachov, Tsjekkia, og passerte med det Matti Nykänens 46 verdenscupseire. Samme sesong vant han Hoppuka 2012/13 sammenlagt foran Anders Jacobsen og Tom Hilde. I 2013 fikk han Holmenkollmedaljen sammen med Tora Berger, Martin Fourcade og Therese Johaug.
I starten av 2013/14-sesongen boikottet han åpningsrennet i Klingenthal sammen med Anders Bardal. Schlierenzauer tok sin 51. verdenscupseier i Kuusamo 29. november 2013, og vant sin 52. på Lillehammer 7. desember 2013. Han ledet verdenscupen fram til det første rennet i Engelberg 21. desember 2013. Han sa også at han skulle vinne Hoppuka for 3. gang på rad, slik som Bjørn Wirkola, men han klarte ikke å nå blant de tre beste sammenlagt. Han avsluttet sesongen med sjetteplass sammenlagt.
I 2014/15 gikk det litt dårligere enn forventet, og han vant sin 52. verdenscupseier på Lillehammer 6. desember 2014, nesten ett år etter at han vant på samme sted. Han ble også nr. 2 i det første rennet i Nizjnij Tagil, der Anders Fannemel vant sin første verdenscupseier 13. desember 2014. Schlierenzauer har også slitt i utgangen av sesongen, og kom på tiendeplass sammenlagt.
Det ble en svak sesong i 2015/16 for han, som fikk verdenscuppoeng i de tre første rennene. I Hoppuka 2015/16 slet han fordi han ikke kom til finaleomgangen i åpningsrennet i Oberstdorf og i Innsbruck på hjemmebane. Han trakk seg fra skihopping ut sesongen 2015/16.
I 2019/20-sesongen gikk det bedre enn forventet, og han endte på en 20. plass sammenlagt. Sesongbeste ble med en 4. plass i Nizjnij Tagil 7. desember 2019, og han fikk med seg fire topp 10-plasseringer.
I slutten av november 2020 ble han smittet av COVID-19 sammen med Philipp Aschenwald og hovedtrener Andreas Widhölzl i etterkant av rennene i Wisła, og hele laget ble satt i karantene da de ankom Kuusamo. Som følge av dette sendte det østerrikske skiforbundet seks utøvere fra deres B-landslag, hvor bl.a. Manuel Fettner stilte. Mot alle odds rakk han å bli frisk før VM i skiflyging 2020.
Han la opp i 2021.
Verdenscupseire
Schlierenzauer har 53 verdenscupseire, og den første vant han på Lillehammer 3. desember 2006. 26. februar 2013 i Vikersund tangerte han Matti Nykänen (1963–2019) med 46 verdenscupseire. 3. februar 2013 vant han sin 47. verdenscupseier i det første rennet i Harrachov, Tsjekkia, og passerte med det Matti Nykänens 46 verdenscupseire. Hans siste verdenscupseier vant han på Lillehammer 6. desember 2014, i samme bakke hvor han vant sin første seier.
Charles Herlofson
Charles Oluf «Sassa» Herlofson (født 15. juni 1891 i Oslo, død 9. november 1968 samme sted) var en norsk fotballspiller, kjent fra landslaget og som den første norske spiller i Tyskland.
Herlofson begynte karrieren i Kristiania-klubben Viking, men da denne ble oppløst i 1910 gikk han til Mercantile der han spilte til ut på 1920-tallet. Han ble kretsmester for klubben i 1911, 1912, 1913 og 1924 og var tapende finalist i norgesmesterskapet i 1913. I 1912 hadde han et opphold i Hannover 96 og ble dermed den første nordmann som ble profesjonell fotballspiller i Tyskland.
I perioden 1910–15 fikk han tolv kamper for det norske landslaget, hvorav elleve som lagkaptein, blant annet ved fotball-turneringen i Sommer-OL 1912 i Sverige.
Jobb
Etter examen artium fra Frogner skole og statsøkonomisk eksamen i 1912 gikk han i tyske Hannover ett år og kunne i 1916 ta eksamen som dispasjør (en som jobber med oppgjør og etter skipshavari), hvorpå han jobbet for skipsredere og skipsmeglere, samt forsikringsselskaper som kontorsjef.
Familie
Han var sønn av den finske dispasjør Konstantin Herlofson (1858–1922) og Marie Sofie Svenningsen (1861–1903) fra Arendal. Han var yngre bror til roeren Harald Herlofson (1887–1957). I 1914 giftet Charles seg med Ellinor Boe (1890–1970) fra Arendal, og de ble foreldre til krigshelten Charles Oluf Herlofson (1916–84).
Lee Evans
Lee Evans er navnet til flere personer:
Coroner (band)
Coroner er et sveitsisk thrash metal band, stiftet i Zürich i 1985. Medlemmene hadde bakgrunn som roadier for Celtic Frost. Bandet ble oppløst i 1996, men det er annonsert et reunion-show på franske Hellfest i juni 2011.
Tampa Bay Rays
Klubben spiller i American League East i Major League Baseball.
Tampa Bay Rays ble stiftet i 1998, og var den svakeste av de 30 klubbene i Major League Baseball i sine ni første leveår. I åtte av de ni sesongene endte de sist i AL East, og den sesongen de unngikk sisteplassen havnet de nest sist.
Sesongen 2008 overrasket imidlertid Tampa Bay Rays alle med å vinne AL East, foran Boston Red Sox og New York Yankees. I sluttspillet kom de seg helt til finalen, World Series. Der ble det imidlertid tap 1-4 i kamper mot Philadelphia Phillies.
Tampa Bay Rays har Tropicana Field som hjemmebane, et innendørs stadion med plass til drøye 40000 tilskuere. Det er nå lagt planer for å bygge et nytt stadion ved vannkanten i St. Petersburg,Florida. Den er ferdig i 2012, og skal ta 55 000 tilskuere.
Stuart Steinberg er eier av klubben. Tidligere mellom 1998 og 2007 het laget Tampa Bay Devil Rays, men før 2008 sesongen valgte Stuart Steinberg å bare kalle dem Tampa Bay Rays. Det så ut til å hjelpe med tanke på den veldig sterke 2008 sesongen. Han valgte også å forandre draktfargene fra svart, grønn og blå til mørkeblå, lyseblå og gull.
Profesjonell baseball i St. Petersburg
St. Petersburg Times utgiver, Jack Lake først foreslo at St. Petersburg skulle bli et Major League Baseballlag. Den bemerkelsesverdige påvirkninger Lake viste i idretten er det som førte til alvorlige diskusjoner som endret St. Petersburg fra et vårtrenings sted til en større liga by. Han snakket til alle som ville høre om hans ønske om å se byen St. Petersburg bli om til et Major League Baseball lag. Hans fargerike retning dominert tankegangen både på sport og business som daterte tilbake til 1966. Han ble sagt å ha framsyn og støtte for at det skulle skje.
Lokale ledere gjorde mange mislykkede forsøk på å erverve et Major League baseball lag i 1980 og 1990-tallet. Minnesota Twins, San Francisco Giants, Chicago White Sox,Texas Rangers og Seattle Mariners vurderte flytting til enten Tampa eller St. Petersburg før de bestemmer seg for å forbli i sine nåværende steder. The Florida Suncoast Dome (nå kalt Tropicana Field) ble bygget i St. Petersburg i 1990 med det formål å lure inn et stort amerikansk fotballag. Da MLB kunngjorde at de ville legge inn to ekstra lag for 1993 sesongen, det ble da antatt at ett av lagene vil bli plassert i St. Petersburg. Men lagene ble tildelt Denver (Colorado Rockies) og Miami (Florida Marlins) i stedet.
I 1992, ble San Francisco Giants eier Bob Lurie enige i prinsippet om å selge laget hans til en Tampa Bay basert gruppe av investorer ledet av Vince Naimoli, hvem ville da flytte lag til St. Petersburg? Men i 11. time, ble MLB eier Nixed Farten under press fra San Francisco tjenestemenn og Giants solgt til en gruppe som holdt dem i San Francisco.
Slutten av 9. mars 1995, ble det en ny utvidelse av MLB, som ble tildelt Naimoli's Tampa Bay gruppe og en gruppe fra Phoenix (i Arizona Diamondbacks). Den nye Franchiser var planlagt å begynne å spille i 1998.
Fra den dagen fikk Tampa Bay området sitt første profesjonelle baseballag
Dievs, svētī Latviju
«Dievs, svētī Latviju» («Gud velsigne Latvia») er den latviske nasjonalsangen.
Ord og musikk av Karlis Baumanis (Baumaņu Kārlis) (1834–1904)
Næringsrik innsjø
Næringsrik innsjø eller eutrof innsjø er en innsjø som som oftest ligger i lavlandet, og har mye næringssalter og et rikt dyre- og planteliv. Vannet kan få et litt gulgrønt preg, og siktedypet er relativt begrenset.
I innsjøer med svært mye næringssalter kan det være færre arter, men det er ofte mange individer av hver art. Disse innsjøene kalles abborvann.Mange av sjøene i lavlandet mottar mye næringssalter, som fosfater, nitrater og mineraler. Dette kan være naturlig i område der det finnes mineralrike bergarter og jordtyper som "gjødsler" vannet. Vi har da naturlig næringsrike innsjøer. Slike sjøer er som oftest små. Her finner vi et rikt planteliv, både av store sumpplanter og planteplankton som flyter i vannet. Noen ganger kan det bli så mye plankton at vannet blir farget.
Call of Duty: Modern Warfare 3
Call of Duty: Modern Warfare 3, ofte stilisert som Call of Duty: MW3, er et førstepersonsskytespill utviklet av Infinity Ward og Sledgehammer Games, med noe støtte fra Raven Software og utgitt av Activision. Spillet er det tredje i Modern Warfare-serien, og en etterfølger av spillet Call of Duty: Modern Warfare 2, og det åttende i Call of Duty-serien.
Spillet ble gitt ut i november 2011 verden over for Microsoft Windows, PlayStation 3, Xbox 360 og Wii. Det ble også gitt ut en Nintendo DS-versjon. I løpet av den første dagen spillet ble gitt ut, hadde det solgt 6,5 millioner kopier, og tjente 400 millioner amerikanske dollar, som da gjorde det det verdens største underholdningslansering , inntil Call of Duty: Black Ops II slo det.
Spillet
Modern Warfare 3 er det tredje spillet i Modern Warfare-serien, og den åttende delen i Call of Duty-serien. Som sine forgjengere, så er spillet et førstepersonskytespill. På Gamescom 2011, rapporterte Activision at Modern Warfare 3 på PC kommer lansert med dedikerte servere. Modern Warfare 3 kom inkludert med en innstilling for fargeblinde, som gjør det lettere å skille venn fra fiende i spillet.
Kampanje
Spilleren tar rollen som en rekke karakterer under kampanjen. Fra starten til slutten forandres perspektivet til resultatet av handlingens utviklingsgang. Hvert nivå er et oppdrag med en serie av militære målmed en peker som markerer retningen og avstanden til dem. Når spilleren er skadet, vises det blod på skjermen. Helsen regenerer med tiden. Som oftest har man i oppgave og nå en checkpoint, eliminere motstandere i et spesifikt område, beskytte et visst mål, eller plante en «bombe» på fiendtlige mål. Spilleren har også selskap av tropper som ikke kan ta ordre.
Mottagelse
Spillet ble godt mottatt. The Daily Telegraph ga spillets Xbox 360-versjon fem av fem stjerner, siden det levde opp til forventningene. Gaming Evolution ga spillets PlayStation 3- og Xbox 360-versjon 9,0 av 10 poeng, og sa også at spillet levde opp til forventningene, men også at det var blant de beste førstepersonsskytespillene. IGN ga spillets Xbox 360-versjon 9,0 av 10, og sa at spillets flerspillermodus var morsom og hadde mye innhold, mens enspillermodusen lett ville glemmes.
GameSpot sa i sin anmeldelse av spillet at serien hadde mistet noe, og at det var kanskje på tide å avslutte serien. Eurogamer ga spillet 8 av 10 og sa at spillet er svært tilfredsstillende, og gir spillere nøyaktig hva de forventer.
Anmeldelser for Wii-versjonen var betydelig dårligere, IGN ga Wii-versjonen 4,5 av 10.